التكيه المصريه

التكيه المصريه او المبره المصريه كانت شكل من اشكال الدعم المصرى لأهل الحجاز و شبه الجزيرة العربيه و كانت بتعرف باسم مخصصات الحرمين والصرة الشريفة. و كانت بتقدم اكل و شرب ببلاش مع خدمات تانيه لأهل شبه الجزيرة العربيه و الفقرا، و كانت بيجلها فلوس من مصر كجزء من المحمل المصرى ، اللى فيه كسوة الكعبة و فلوس و مساعدات تانيه. التكية كانت بتخدم بالاخص مكة و المدينة المنورة. أنشئها ابراهيم باشا ابن محمد على باشا بعد ما دمر الدولة السعودية الاولى و الوهابيين اللى كانو سيطروا على الحجاز، لما بقى والى على الحجاز.

استمر الأهتمام بالتكية المصرية اللى كانت من أهم أولوياتهم لغاية عهد الملك فاروق الاول، إلا أنه تم هدمها من السلطات السعودية سنة 1983. و كانت الأرض اللى  بتتعمل عليها التكية وقف لمصر وتشرف عليها وزارة الأوقاف لغاية عهد قريب.

 شوف كمان 
 المحمل المصرى

تصنيف:تكايا
تصنيف:تكايا خيريه
تصنيف:الحجاز
تصنيف:مصر